open-index/open-wikipedia-markdown huggingface dataset:
Dollart

**Dollart** (tysk) eller **Dollard** (nederlandsk) er ei 100 km² stor tidevannsbukt av Vadehavet i Nordsjøen ved utløpet av elva Ems. Elva Westerwoldsche Aa renner også ut i Dollart. Grensa mellom Tyskland og Nederland går i bukta, men de to landa er ikke enige om den nøyaktige grenselinja. Den tyske byen Emden ligger på nordsida av Dollart.

Bukta blei danna fra slutten av 1200- og begynnelsen av 1300-tallet og fram til Kosmas og Damian-stormfloa i 1509, delvis som følge av at stormflo gjorde at Nordsjøen brøyt gjennom dynene, og delvis på grunn av at elva Ems gikk over sine bredder. 30 landsbyer forsvant i prosessen. Fra 1500-tallet og fram til tidlig på 1900-tallet blei land gradvis gjenvunnet. 

Dollart er en del av Nationalpark Wattenmeer.

## Referanser
Hvit gåseblom

**Hvit gåseblom** (*Anthemis arvensis*) er en urt i kurvplantefamilien.

Den er som regel ettårig med en forgrenet stengel og har ingen sterk duft. Bladene er dobbelt fjærflikete med linjeformete, spisse avsnitt; de er ullhårete under. Blomsterkurvene sitter enkeltvis i enden av en lang stilk og er 2–3 cm i diameter. Randkronene er hvite, og skivekronene er gule. Blomsterkurven har lansettformede agner mellom enkeltblomstene. Kurven er flat til å begynne med, men blir kjegleformet når fruktene modnes.

I Norge kan hvit gåseblom forveksles med prestekrage, balderbrå og kamilleblom, men de har annerledes blader og mangler agner i kurven. Den sjeldne tappgåseblom har en ekkel lukt, børstelignende agner og taggete frukter.

Arten er knyttet til områder med menneskelig aktivitet, som dyrket mark, brakkmark og vegkanter. Den hører hjemme i Europa, men har spredt seg som et åkerugras til alle verdensdeler. Hvit gåseblom kom til Norge med korndyrking. Den er vanlig på Østlandet og finnes mer spredt nordover til Finnmark. 

## Galleri

Anthemis arvensis 001.JPG|Vekstform
Anthemis arvensis W.jpg|Snitt gjennom kurven viser den fylte kurvbunnen og både rør- og tungekroner
Anthemis arvensis2 W.jpg|Blader
Anthemis arvensis (subsp. arvensis) sl16.jpg|Agnene er lansettformede og tilspissede.
Anthemis arvensis (subsp. arvensis) sl15.jpg|Frukten er rund i tverrsnitt med langsgående ribber.


## Litteratur
* 
* 
* 
* 

## Eksterne lenker
*
Victoria Falls nasjonalpark

**Victoria Falls nasjonalpark** ligger nordvest i Zimbabwe og grenser til Zambia i nord og øst. Parkens nord- og østgrense utgjøres av elven Zambezi - som også er grenseelv mot Zambia. Parkens totale areal er 23,4 km², noe som gjør den til Zimbabwes minste nasjonalpark i utstrekning. Parkens hovedattraksjon er Victoriafallene og plante- og dyrelivet den rike, stabile vanntilførselen muliggjør. I den sørlige delen er 17,5 km² definert som et beskyttet våtmarksområde i henhold til Ramsar-konvensjonen. Victoria Falls nasjonalpark er sammen med Zambezi nasjonalpark like i nærheten inkludert i det internasjonale verneområdet *[[Kavango-Zambezi Transfrontier Conservation Area]]* (KAZA) som er et samarbeid mellom nabolandene Angola, Botswana, Namibia, Zambia og Zimbabwe. Hele Victoria Falls nasjonalpark inngår i området omfattet av Victoriafallenes verdensarvstatus.

Den nærmeste byen er Victoria Falls som ligger ved grensen både til Zambia og nasjonalparken. 

## Landskap
Parkens høyeste punkt er litt over 900 moh. De lavestliggende områdene er litt over 700 moh. ved elvebredden i elvekløften skapt av Zambezi. Selve elven er ikke en del av nasjonalparken, men elvebredden fra omtrent 6 kilometer over fossen til 12 kilometer nedenfor fossen hører til. Plantelivet består av omkring 400 forskjellige arter av trær, busker, bregner, gress og halvgress samt 170 blomsterarter. Blant disse er det verd å nevne afrikansk oliventre (Olea europaea subsp. cuspidata), Natal-mahogni (Trichilia emetica) og fikentre (Ficus sur). Omtrent 80% av trærne i parken utgjøres av villdaddelpalmer (Phoenix reclinata), kristtorn-arten Ilex mitis og trær av sapodillefamilien.

## Klima
I sommermånedene fra november til mars er det varmt og fuktig. Vintermånedene er kjølige og tørre, og det kan bli kaldt om nettene.

## Dyreliv

På tross av parkens beskjedne størrelse og forstyrrelser fra masseturismen rundt Victoriafallene, er det biologiske mangfoldet stort. I nærheten av fossen er luften fylt med vanndråper, noe som gir grobunn for en lokal regnskog som er leveområde for mange fugler, pattedyr og amfibier.

Afrikas fem store kan sees i nasjonalparken. De fem store er: Løve, bøffel, elefant, leopard og neshorn. 10% av verdens gjenværende spissneshorn lever i nasjonalparken. Dyrearter som er tallrike her inkluderer flodhest, sjiraff, sebra, vortesvin, kudu, impala og bavian.

Over 500 fuglearter er registrert i nasjonalparken.

## Turisme
Parkens tyngdepunkt når det gjelder turisme er området rundt Victoriafallene, og her er det godt tilrettelagt for turister med turstier og utsiktspunkt til fossen. Andre fasiliteter som hoteller, restauranter og bungalow-utleie finnes i nærheten. Nasjonalparken kan nås med bil på den asfalterte hovedveien A8 fra Bulawayo, og Victoria Falls har jernbaneforbindelse.

## Referanser


## Kilder
* Protected Planet: Victoria Falls National Park Besøkt 1. januar 2025

## Eksterne lenker
* 
* Zimparks: Victoria Falls National Park (offisielt nettsted) Besøkt 1. januar 2025
Verdenscupen i alpint 2017/18 — Super-G kvinner — St. Moritz

**[[Verdenscupen i alpint 2017/18|Det andre Super-G rennet for kvinner]] gikk i sveitsiske [[St. Moritz]] lørdag 9 desember 2017**. 
## Resultater

## Eksterne lenker
Offisiell resultatliste
Semisjaur-Njarg sameby

**Semisjaur-Njarg sameby** er en fjellsameby i Norrbottens län.

Semisjaur-Njarg sameby har vår-, sommer- og høstbeitesland i Pieljekaise nasjonalpark. Vinterbeiteland finnes omkring Byskeälven fra Myrheden og nedstrøms.

## Referanser
Postei

**Postei** er fin farse av kjøtt, lever eller fisk. Postei servert i formen som den er stekt i, blir ofte kalt for terrin. Finere posteier får gjerne betegnelsen pâté.

## Leverpostei

Leverpostei er postei som inneholder lever. Den leverposteien som produseres for salg er normalt laget av griselever og fett flesk. Leverpostei kan også lages med storfe- og fuglelever.

Kyllinglever er mye brukt i store deler av verden.

## Referanser


## Eksterne lenker
*
Koumba Cissé

**Koumba Cissé** (født 4. juni 1991 i Pontoise) er en fransk-senegalesisk profesjonell håndballspiller, som spiller for den franske klubben Bron og det senegalesiske håndballandslaget.

Hun ble tatt ut i bruttotroppen til det franske kvinnelandslaget foran Håndball-EM 2012, men var ikke blant de 16 utvalgte. Året etter fikk hun sin mesterskapsdebut under Håndball-VM 2013.

Cissé ble tatt ut i 20-mannstroppen til det senegalesiske håndballandslaget foran Håndball-VM 2019 i Japan, men var ikke blant de 16 utvalgte.

## Meritter
;Metz
* Seriemester: 2011
* Ligacupgull: 2011

;Fleury Loiret
* Cupmester: 2014
* Ligacupfinalist: 2014

;Frankrike
* Håndball-EM 2014: 5.-plass
* Håndball-VM 2013: 6.-plass
* Ungdoms-VM 2008: 4.-plass

## Referanser


## Eksterne lenker
*
Sigøynerschnitzel

**Sigøynerschnitzel** (tysk: ) er en tysk/østerriksk kjøttrett.

Tradisjonelt lages en sigøynerschnitzel ved at et stykke kalvekjøtt vendes i mel for så å stekes i smør. Sausen er basert på paprika, tomater og sopp. I senere år har det også blitt brukt kjøttstykker av svin i sigøynerschnitzeler. 

«Sigøyner»-betegnelsen er ikke ukontroversiell i Tyskland, og representanter for romá- og sintimiljøet har bedt produsenter av «sigøynersauser» (som altså brukes til sigøynerschnitzeler) om å endre navn på produktene sine. Dette førte til at myndighetene i Hannover sluttet å servere retten i kantinene sine. Et alternativt navn som kan brukes om retten er «Balkanschnitzel».

## Referanser
MIX (andre betydninger)

**Mix** eller **MIX** har flere betydninger:

* Mix er kallenavnet på Mikkel Diskerud, en norsk-amerikansk fotballspiller
* «Mix» er kallenavnet på *[[Mixopterus kiaeri]]*, en gigantisk sjøskorpion som levde på Ringerike for omkring 420 millioner år siden
* MIX er navnet på en kjede innen servicehandel som eies av NorgesGruppen
* Tom Mix (1880–1940), en legendarisk amerikansk cowboystjerne
Neslehår

**Neslehår** eller **brennhår** er en type stive hår som skaper smerte eller kløe dersom man kommer i kontakt med dem. De fungerer som forsvarsmekanisme hos mange planter, fugleedderkopper og larver av mange sommerfugler.

Navnet «nesle» henviser til brennesle, og slike hår er en av de mange hovedmåtene planter fra mange familier av planter forsvarer seg mot beiting. Enkelte kaktuser har en kombinasjon av pigger og neslehår. Mange søramerikanske fugleedderkopper har ikke spesielt kraftig gift, og forsvarer seg i stedet ved å gni bakbeina mot bakkroppen og på den måten sende ut en sky av skarpe, små hår med mothaker som skaper irritasjon og kløe, særlig hos pattedyr. Samme fenomen forekommer hos mange sommerfugglarver, slik som for eksempel larvene neslesommerfugl, men disse har ingen mulighet til sende hår mot mot rovdyr på samme måte som edderkoppene. Hårene er glassaktige og med mothaker, og vil kunne brekke av og kastes ut i lufta dersom larven blir berørt.

Neslehår, særlig luftbårne neslehår, kan gi allergiske reaksjoner i huden i form av hevelse, utslett og/eller kløe. Reaksjonen kan vare i flere timer eller dager. Neslehår i øynene kan gi mer alvorlige konsekvenser i form av hevelser på selve øyet, kalt *Ophthalmia nodosa* som forekommer når leslehår med mothaker setter seg fast i hornhinnen. I slike tilfeller bør øyet renses med store mengder med kaldt vann så fort som mulig før man oppsøker lege. Folk som omgås organismer med luftfårne leslehår, særlig hårsparkende edderkopper anbefales å bruke vernebriller.

## Referanser
Norge under Kortbane-EM i svømming 2017

**[[Norge]]** deltok under **[[Kortbane-EM i svømming 2017]]** i København i Danmark fra 13. til 17. desember 2017 med 15 deltakere.
__NOTOC__
## Medaljevinnere

## Norske deltakere
* **[[Susann Bjørnsen]]** (24), Setermoen Svømmeklubb
* **[[Stina Kajsa Colleou]]** (24), Lambertseter Svømmeklubb
* **[[Cecilie Waage Johannessen]]** (27), Bergens Svømme Club
* **[[Monica Waage Johannessen]]** (27), Bergens Svømme Club
* **[[Emilie Nyenget Løvberg]]** (22), Bærumsvømmerne
* **[[Marte Løvberg]]** (18), Lambertseter Svømmeklubb
* **[[Ingeborg Vassbakk Løyning]]** (17), Bærumsvømmerne
* **[[Ingalill Urrang Naustvik]]** (22), Bergens Svømme Club
* **[[Stine Lise Stenseth]]** (23), Bærumsvømmerne

* **[[Henrik Christiansen (svømmer)|Henrik Christiansen]]** (21), SSK Skjetten svømming
* **[[Erik Årsland Gidskehaug]]** (20), Madla Svømmeklubb
* **[[Christoffer Tofte Haarsaker]]** (24), Bergensvømmerne
* **[[Markus Lie]]** (22), Bergensvømmerne
* **[[Niksa Stojkovski]]** (23), Bærumsvømmerne
* **[[Tomoe Zenimoto Hvas]]** (17), Bærumsvømmerne

## Referanser
Armelle Attingré

**Armelle Attingré** (født 1989) er en fransk profesjonell håndballmålvakt, som har spiller for den franske klubben . Hun har tidligere spilt for franske  og tyrkiske .

Hun ble tatt ut i bruttotroppen til det franske kvinnelandslaget til 2010-EM, 2011-VM, 2012-EM og 2013-VM, men var ikke blant de 16 utvalgte i noen av mesterskapene. Attingré fikk til slutt sin mesterskapsdebut under Håndball-EM 2014.

Sommeren 2016 valgte Attingré å slutte i  etter å ha fått konkurranse i klubben av den norske verdensmesteren Silje Solberg, og signerte for den tyrkiske mesteren .

## Meritter
;Issy Paris
* Ligacupgull: 2013
* Cupvinnercup-finalist: 2013
* Challenge Cup-finalist: 2014
* Seriesølv: 2012, 2014
* Cupfinalist: 2014

;Frankrike
* Håndball-EM 2014: 5.-plass

## Referanser


## Eksterne lenker
*
BMW X2

**BMW X2** (2018–) er en mellomstor familiebil fra tyske BMW med fire dører, som de kaller en *Sport Activity Vehicle* (SAV).

X2 ble først vist som konseptbilen "X2 Urban Crossover" ved Paris Motor Show i 2016 og ble den sjette i BMW sin X-serie..

Den har BMW-kode F39 og er bygd i Regensburg på samme UKL-plattform som BMW X1 (F48) og 3. generasjon Mini (F55), men er noe kortere, og har et BMW-merke på bakre vindusstolpe (C-stolpen), som på sportscoupeen fra 1970-tallet. X2 leveres med samme bensin- og dieselmotorer som X1, en 8-trinns automatisk girkasse fra Aisin, samt både forhjulsdrift (sDrive) og firehjulsdrift (xDrive, kun diesel).

Den fås som modellene "Advantage", "M sport" (svart plast) og "M sport X" (grå plast), og tre utstyrspakker: Comfort (deilig rattvarme), Connectivity (Wifi hotspot) og Innovation (ryggekamera).

BMW concept X2 - Mondial de l'Automobile de Paris 2016 - 011.jpg | konseptbilen fra 2016
2018 BMW X2 xDrive 20d M Sport X Automatic 2.0 Front.jpg | X2 2018
BMW X2 Back Genf 2018.jpg | grå plast for "M sport X"
2018 BMW X2 xDrive 20d M Sport X Automatic 2.0 Interior.jpg | koselig inni bilen


## Referanser
Hjemmehjelp

**Hjemmehjelp** tilhører sosiale omsorgstjenester i Norge, og skiller seg fra hjemmesykepleie som tilhører helsetjenester. 

## Type tjeneste
Hjemmehjelp er hjelp til personlig stell omsorg, som eksempel hjelp til å stå opp og legge seg, personlig hygiene, toalettbesøk, til å kle av og på seg, hjelp til å spise, rengjøring, matlaging, vask og innkjøp (del av praktisk bistand).

Hjemmehjelp er definert i Standard for næringsgruppering (SN) som kode 88.10.

Den kommunale omsorgstjenesten er den som beslutter om man kan motta slik hjelp.

Brukerstyrt personlig assistanse er en alternativ organisering av denne tjenesten
## Se også
* Voksenvern

## Referanser
Liste over innsjøer i Etiopia

Dette er en **liste over innsjøer i [[Etiopia]]**, som ligger enten helt eller delvis innenfor landets grenser. Innsjøene i tabellen er listet opp med navn, størrelse, høyde over havet, type og beliggenhet. 

*Listen består av kolonner som kan sorteres etter behov ved å klikke på sorteringssymbolet i kolonneoverskriften.*

## Eksterne lenker
*
Sverige under Kortbane-EM i svømming 2017

**[[Sverige]]** deltok under **[[Kortbane-EM i svømming 2017]]** i København i Danmark fra 13. til 17. desember 2017 med 24 deltakere.
__NOTOC__
## Medaljevinnere (ufullstendig)

## Svenske deltakere
* **[[Hannah Brunzell]]** 
* **[[Michelle Coleman]]**
* **[[Vilma Ekström]]**
* **[[Hanna Eriksson]]**
* **[[Louise Hansson]]**
* **[[Sophie Hansson]]**
* **[[Sara Junevik]]**
* **[[Magdalena Kuras]]**
* **[[Ida Liljeqvist]]**
* **[[Ida Lindborg]]**
* **[[Nathalie Lindborg]]**
* **[[Hanna Rosvall]]**
* **[[Sarah Sjöström]]**

* **[[Christoffer Carlsen]]**
* **[[Gustaf Dahlman]]**
* **[[Victor Johansson]]**
* **[[Jonathan Kling]]**
* **[[Gulliver Koch]]**
* **[[Kristian Kron]]**
* **[[Adam Paulsson]]**
* **[[Erik Persson]]**
* **[[Bjørn Seeliger]]**
* **[[Melker Selin]]**
* **[[Simon Sjödin]]**

## Referanser
Bolgsvaet

**Bolgsvaet** er en fjordarm  i Kristiansund kommune i Møre og Romsdal som går i østlig retning fra Bremsnesfjorden til Omsundet.

Mot nord går Markussundet mellom Innlandet og Nordlandet. Mot syd ligger Bolgvågen.
Klosaksdyr

* Arachnida
* dolkhaler 
* Pycnogonida 

**Klosaksdyr** (Chelicerata) er en gruppe leddyr som kjennetegnes ved å ha seks par vedheng. Det første paret er utviklet til klosakser, som benyttes til å kutte opp og manipulere mat. Det andre paret er i hovedsak utviklet som primitive gangbein, men det kan være mer spesialisert hos mer avanserte arter. De fire siste parene har stort sett gangbeinfunksjon. Hos andre nålevende arter med ledddyr er det første beinparet omdannet til antenner.

Klosaksdyrene utviklet seg i havet for mer enn 445 millioner år siden, men har siden utviklet lunger og krabbet på land. Hvor mange arter som finnes er usikkert, i det man regner med at svært mange fortsatt er uoppdaget.

## Inndeling

* Biota, liv
** Animalia, dyr
*** Arthropoda, leddyr
**** Chelicerata, klosaksdyr
***** Arachnida, edderkoppdyr
***** Dolkhaler, Merostomata
***** Pycnogonida, havedderkopper

## Referanser




## Eksterne lenker
*
Radio tunisienne

**Établissement de la radio tunisienne** (arabisk: مؤسسة الإذاعة التونسية, norsk oversettelse: *Selskapet for tunisisk radio*) er Tunisias statlige allmennkringkaster for radio. Selskapet ble etablert av landets president Zine El Abidine Ben Ali 31. august 2007, ved at landets tidligere kringkaster ble delt opp i et radioselskap og et fjernsynsselskap. Tunisisk radio driver fire riksdekkende radiokanaler og fem regionale kanaler.

## Bakgrunn
Radiokringkasting i Tunisia har røtter tilbake til 1930-årene. Landets første radiokanal Radio Tunis ble startet i 1938, mens fjernsyn startet opp i 1950-årene. Den statlige kringkastingen har vært organisert på flere måter siden starten, blant annet under selskapet Établissement de la Radiodiffusion-Télévision Tunisienne (ERTT) fra 1990. I november 2006 besluttet president Zine El Abidine Ben Ali å dele ERTT opp i to selskaper: radiokringkasteren Établissement de la radio tunisienne og fjernsynskringkasteren Établissement de la télévision tunisienne. De to selskapene ble formelt dannet 31. august året etter.  

I 2009 lanserte tunisisk radio sin første nettportal der selskapets radiokanaler er tilgjengelig via strømming. Nettsiden ble relansert høsten 2015 i ny drakt og med en egen nyhetsseksjon. Nettsiden har også et radioarkiv med tidligere opptak, programmer og tunisisk musikk.  

Etter den arabiske våren i 2011 har tunisisk media, også Radio tunisienne, fått økt frihet til å rapportere og sende nyheter og informasjon. Blant annet har også landets politiske oposisjon fått slippe til på statseid radio og fjernsyn.  

## Kanaler
Tunisisk radio driver fire riksdekkende radiokanaler samt flere regionale kanaler.

### Riksdekkende
* Radio Tunis – landets allmennkanal
* Radio Tunisie Culture – kulturkanal
* Radio Jeunes – ungdomskanal
* Radio Tunis Chaîne Internationale (RTCI) – internasjonal kanal, blant annet rettet mot tunisiere i utlandet.

### Regionale
* Radio Sfax
* Radio Monastir
* Radio Gafsa
* Radio Tataouine
* Radio Le Kef

## Se også
* Télévision tunisienne

## Referanser


## Eksterne lenker
*
BMW X1

**BMW X1** (2009–) er en liten fem-dørs familiebil fra tyske BMW. Produsenten kaller X1 en «SAV»; forkortelsen står for «Sport Activity Vehicle» som betyr sportslig aktivitetskjøretøy.

Den er formgitt av Richard Kim (født 1980) fra California, som også tegnet elbilen BMW i3. X1 er, eller har vært, produsert i land som Tyskland, Kina, India, Indonesia, Malaysia, Mexico og Russland. 

Første utgave hadde betegnelsen «E84», og ble produsert fra 2009 til 2014. Denne modellen var mindre enn BMW X5 og BMW X3, og ble bygd i blant annet Leipzig på et grunnlag som vi kan kalle BMW 3-serie («E91»), med varierte bensin- og dieselmotorer, samt bakhjulsdrift (sDrive) eller firehjulsdrift (som BMW kaller «xDrive»). Det ble solgt over 700 000 eksemplarer av denne modellen.

I 2015 lanserte BMW en ny versjon av bilen, med typebetegnelsen «F48». Per 2019 er denne versjonen fortsatt i produksjon. Den blir bygget «blant annet på BMWs fabrikk i Regensburg. Denne versjonen bygges på BMWs nye småbil-plattform som heter «Untere Klasse Leicht» («UKL»). Dette innebærer at forhjul erstatter bakhjul og vi får «sDrive». Utseendet ble også forandret litt med noe smalere frontlykter. 

I 2016 lanserte BMW enda en versjon, som fikk typebetegnelsen «F49». Denne var per 2019 fortsatt i produksjon. Dette er en forlenget «L»-utgave som bygges og selges i Kina, der varianten «Le» er en  hybridbil.

Ifølge TV2 sin «Broom» skjer det noe med X1 i 2020. Nemlig at man på et norsk marked kan få den som hybrid, «X1 xDrive25e» heter den da.

## Referanser
Marie François

**Marie François** (født 14. august 1993) er en fransk profesjonell håndballspiller, som spiller for den franske klubben  siden overgangen fra  i 2016.

27. november 2014 deburterte hun for det franske kvinnelandslaget mot Serbia under Golden League og fikk senere sin mesterskapsdebut under Håndball-EM 2014.

## Meritter
;Cercle Dijon Bourgogne
* Cupfinalist: 2013

;Frankrike
* Håndball-EM 2014: 5.-plass
* Ungdoms-VM 2010: 4.-plass

## Referanser


## Eksterne lenker
*
Kinn

**Kinn** er en kommune i Vestland fylke. Den ble etablert 1. januar 2020 og består av de tidligere kommunene Flora i Sunnfjord og Vågsøy i Nordfjord i det tidligere fylket Sogn og Fjordane, med unntak av bygda Bryggja som fra samme dato ble overført fra Vågsøy til nye Stad kommune. Folketallet i kommunen var ved opprettelsen på rundt 17 300 innbyggere, og arealet var på samme tid ca 870&nbsp;km².

## Geografi
Det svært spesielle med Kinn kommune er at den består av to geografisk adskilte deler, ettersom de to kommunene som ble slått sammen ikke grenset mot hverandre, verken over land eller i sjøen. Mellom Flora og Vågsøy ligger nemlig Bremanger kommune, som var ønsket i den nye sammenslåtte kommunen. Men folk i Bremanger sa nei til å bli med.

Kommunesenterfunksjonen deles mellom byene Måløy og Florø. Reisetiden mellom Måløy og Florø er 1 time og 10 minutt med hurtigbåt og 2 timer og 15 minutt med bil. Flere og flere pendler mellom de to byene etter at kommunen og næringslivet i området jobbet frem flere båtruter.

## Forslag om deling av kommunen
Det ble avholdt en rådgivende folkeavstemning om deling av Kinn kommune den 1. september 2022. Avstemningen ga et knapt flertall for at kommunen skulle bestå: 49,14 % stemte mot deling, 48,52 % stemte for deling, mens 2,34 % stemte blankt. Valgresultatet ble jevnt, med kun 44 stemmer i forskjell.

Den 7. september 2022 vedtok Kinn kommunestyre at kommunen skulle bestå, med 21 mot 18 stemmer. Den 8. september 2022 anbefalte Statsforvalteren i Vestland det samme, og 30. september 2022 avsluttet regjeringen delingsprosessen.

## Politikk
### Kommunestyrevalget 2023
 Kilde:

### Kommunestyrevalget 2019
 Kilde: og 

## Referanser


## Eksterne lenker
* 
*
Unnveig Aaserud Stokke

**Unnveig Aaserud Stokke** (født 23.november 1990) er en norsk musiker, låtskriver og forfatter. Hun signerer musikken sin med **Unnveig Aas**. Hun ble nominert til Spellemannprisen 2019 i klassen country for sitt andre album, *Young Heart*.

Aas er oppvokst i Holmestrand i Vestfold. Hun har utdanning fra Skrivekunstakademiet i Hordaland og Forfatterstudiet i Bø.   

## Diskografi

### Album
* *Old Soul* (Playground Music Scandinavia, 2017)
* *Young Heart* (Mother Likes It, 2019)
* *Phases* (Mother Likes It, 2022)

### EP/Singler
* *Time Has Changed Us EP* (Skrekkelig Selskab, 2013)
* *How Long Must a Woman Mourn* (Furuberget, 2014)
* *Love EP* (Furuberget, 2015)

### Andre deltagelser
* *Triste sanger og vals* - Roger Græsberg & Foreningen (kor, gitar, autoharpe) (Safe & Sound Recordings 2017)
**Trøst* - Roger Græsberg & Foreningen (kor, låtskriving) (Safe & Sound Recordings 2018)
**Årringer* - Roger Græsberg & Foreningen (kor) (Safe & Sound Recordings 2020)
**Blomsterspråk* - Roger Græsberg & Foreningen (kor, låtskriving) (Safe & Sound Recordings 2023)

## Bibliografi
* *Mannen er vakker fra livet og opp*, poesi, sammen med  Linda Therese K. Utstøl Flamme Forlag (2014)
**Vi var enige om noe*, poesi, Flamme Forlag (2018)
**Sommeren, 2000*, Flamme Forlag (2023)

## Referanser


## Eksterne lenker
* 
*
Claes Bang

**Claes Bang** (født 1967) er en dansk skuespiller og musiker. 

Bang er utdannet fra Statens Scenekunstskole i Danmark i 1996, og debuterte samme år på Børneteatret Skægspire i Odense. Han har siden hatt ulike roller på Det Danske Teater, Husets Teater, Aarhus Teater og på film. 

Bang ble i september 2010 gift med stylist Lis Louis-Jensen.

I sin fritid lager Bang musikk under navnet «This Is Not America».

## Filmografi (utvalg)
### Filmer
* 2019: *The Burnt Orange Heresy* 	
* 2017: *[[The Square]]*	
* 2012: *Lærkevej - Til døden os skiller* 	
* 2011: *[[Biler 2]]* (stemme, dansk utgave)
* 2008: *Blå mænd* 	
* 2006: *[[En Soap]]*
* 2005: *Far til fire - gi'r aldrig op!* 
* 2003: *Regel nr. 1* 
* 1998: *Under overfladen* 
* 1998: *Når mor kommer hjem* 

### TV-serier
* 2013: *[[Broen]]* II
* 2010: *[[Borgen (TV-serie)|Borgen]]* I
* 2006: *[[Anna Pihl]]*
* 2000: *[[Hotellet (TV-serie)|Hotellet]]*

## Priser og nominasjoner
For rollen i *The Square* ble han nominert til Guldbaggen for beste mannlige hovedrolle for 2017. Han vant Den europeiske filmprisen for beste skuespiller for samme rolle.

## Fotnoter

## Referanser

 
 


## Eksterne lenker
*
Gul gåseblom

**Gul gåseblom** (*Cota tinctoria* eller *Anthemis tinctoria*) er en urt i kurvplantefamilien.

Den er flerårig med en forgrenet stengel og kan bli opptil 70 cm høy. Bladene er dobbelt fjærflikete, mørkegrønne på oversiden og ullhårete på undersiden. Blomsterkurvene sitter enkeltvis i enden av en lang stilk og er 2,4–4,5 cm i diameter. Både rand- og skivekronene er gule. Blomsterkurven har agner mellom enkeltblomstene. Kurvdekkbladene er smale og ullhårete. Gul gåseblom kan forveksles med gullkrage og kronkrage, men de har brede, lysebrune kurvdekkblad og mangler agner i kurven.

Arten er knyttet til områder med menneskelig aktivitet, som dyrket mark, brakkmark og vegkanter. Den hører hjemme i Europa og Vest-Asia, men har spredt seg som et ugras til Nord-Amerika. Arten forekommer ikke på Den iberiske halvøy. Gul gåseblom kom til Norge med menneskelig hjelp for svært lenge siden. Den er vanlig i Sør-Norge og finnes mer spredt nordover til Finnmark.

Gul gåseblom er en gammel fargeplante.

## Litteratur
* 
* 
* 
* 

## Eksterne lenker
*
Schweizer Radio und Fernsehen

**Schweizer Radio und Fernsehen (SRF)** (norsk oversettelse: *Sveitsisk radio og fjernsyn*) er den tyskspråklige allmennkringkasteren for radio og fjernsyn i Sveits. Selskapet ble etablert 1. januar 2011 etter en sammenslåing av radiokringkasteren Schweizer Radio DRS (SR DRS) og fjernsynskringkasteren Schweizer Fernsehen (SF). Den nye felleskringkasteren er det største mediekonsernet i det tysktalende Sveits og har 2070 ansatte fordelt på hovedstudioene i Basel, Bern og Zürich. SRF er en del av den felles-sveitsiske kringkasteren SRG SSR og er medlem av Den europeiske kringkastingsunion. SRF drifter seks radiokanaler og tre tv-kanaler.

## Kanaltilbud

### Fjernsyn

SRF drifter tre riksdekkende tv-kanaler:
* SRF 1 – hovedkanalen fra 1953. Sender nyheter, underholdning, drama- og komedieserier

* SRF zwei – etablert i 1997. Retter seg mot et yngre publikum og sender filmer, serier og idrett.
* SRF info – nyhetskanal etablert i 2001

### Radio
SRF drifter seks større radiokanaler:
* Radio SRF 1 – hovedkanal med nyheter, musikk og underholdning
* Radio SRF 2 Kultur – kulturkanal med dokumentarer og programmer innen musikk, klassisk musikk og kunst
* Radio SRF 3 – ungdomskanal med moderne pop og rock
* Radio SRF 4 News – nyhetskanal
* Radio SRF Musikwelle – popmusikk og slagermusikk
* Radio SRF Virus – ungdomskanal med alternativ musikk som house, dance og elektronisk musikk

## Referanser


## Eksterne lenker
*
Isa Zwart

**Isa Zwart** (født 15. april 2000 i Emmen i Nederland) er en nederlandsk singer-songwriter. Hun fremfører musikk på engelsk og på den nedertyske dialekten drèentisk som benyttes i Drenthe.

Som 13-åring deltok Zwart i de innledende rundene av Voice Kids. Hun startet sin musikalske karriere i 2016–2017, da hun kom blant de tyve beste i den nederlandske talentkonkurransen *Idol*. I mai 2017 vant hun RTV Drenthes drèentiskspråklige musikkonkurranse Drèents Liedtiesfestival med melodien «Mamme see». I desember samme år vant hun publikumsprisen i Suns Europe med samme melodi.

## Diskografi
### Singler
* 2017: *Mamme see*

## Referanser
Cornelis ’t Kindt

**Cornelis 't Kindt** (født 1. august 1697, død 19. april 1785) var sønn av en gyldenlærmaker fra Brussel. I vintermånedene omkring 1757 begynte han med produksjon av tapeter. Noen år senere, i 1764, hadde han femti ansatte og mere suksess med tapeter – som det ble produsert mere enn åtti av på et år – enn med gyldenlær. 

Et yndet tema var det litt tilårskomne chinoiserie. Tapetene var dekorert med rokokkokrøller samt med fjærkre- og fantasifugler, pagoder, blomster (keiserkrone), vaser, insekter, frukt, grønnsaker men nesten aldri med figurer eller detaljerte landskap. I 1775 gikk firmaet økonomiske nedgangstider i møte og hadde kun seksten ansatte. 

## Kilder
Donders, P. (2007) Les cuirs dorés de l ' église Saint-Berthuin i Malonne et la fabrique du bruxellois Cornelius T'Kint. Université Libre de Bruxelles. Faculté de Philosophie et Lettres
Télévision tunisienne

**Établissement de la télévision tunisienne** (arabisk: مؤسسة التلفزة التونسية, norsk oversettelse: *Selskapet for tunisisk fjernsyn*) er Tunisias statlige allmennkringkaster for fjernsyn. Selskapet ble etablert av landets president Zine El Abidine Ben Ali i juli 2007, ved at landets tidligere kringkaster ble delt opp i et radioselskap og et fjernsynsselskap. Tunisisk fjernsyn driver to riksdekkende tv-kanaler og er medlem av Den europeiske kringkastingsunion (EBU).

## Bakgrunn
Tunisias fjernsynshistorie går tilbake til 31. mai 1966 etter flere år med utredninger og planlegging. Den første prøvesendingen skjedde i oktober 1965, med et program som varte i 75 minutter. Året etter startet regulære sendinger med offisiell åpning 31. mai 1966. I starten sendte kanalen tre timer daglig, to timer på arabisk og én time med franskspråklige programmer.

I 1976 startet tunisisk fjernsyn å sende i farger, og i juni 1983 endret kanalen navn til TAT1, i forbindelse med etableringen av den franskspråklige tv-kanalen ET2 – et samarbeid mellom Tunisia og Frankrike. ET2 ble stengt i 1994 og i stedet avløst av ungdomskanalen *Kanal 21*. De to kanalene skiftet senere navn til dagens *Al Watanya  1* og *2*. 

Sammen med tunisisk statsradio var de to tv-kanalene underlagt det statlige kringkastingsselskapet Établissement de la Radiodiffusion-Télévision Tunisienne (ERTT) fra 1990, men i november 2006 besluttet president Zine El Abidine Ben Ali å dele ERTT opp i to selskaper: radiokringkasteren Établissement de la radio tunisienne og fjernsynskringkasteren Établissement de la télévision tunisienne. De to selskapene ble formelt dannet året etter.

I 1987 begynte tunisisk fjernsyn å vise propaganda for første gang, etter pålegg fra landets myndigheter. Etter den arabiske våren i 2011 har imidlertid tunisisk media, også Télévision tunisienne, fått økt frihet til å rapportere og sende nyheter og informasjon. Blant annet har landets politiske oposisjon fått slippe til på statseid radio og fjernsyn. Staten utøver likevel stor innflytelse over statskanalene, og i juli 2017 sparket landets regjering plutselig tv-sjefen Elyes Gharbi, angivelig fordi Télévision tunisienne hadde høyt overforbruk av penger og sviktende seertall. Landets journalistforening mente imidlertid oppsigelsen brøt med tunisisk lovgiving og anså oppsigelsen som en trussel mot kringkasterens uavhengighet og frihet.   

## Kanaler
Tunisisk fjernsyn driver to riksdekkende tv-kanaler:

* **Al Watanya 1** – (*Den første nasjonale*) landets allmennkanal, startet i 1965 og med faste sendinger fra 1966. Sender nyheter, idrett, underholdning og familieprogrammer. Når 99,8 prosent av landets befolkning.
* **Al Watanya 2** – (*Den andre nasjonale*) startet i 1994 og sender hovedsakelig kulturprogrammer, drama og barneprogrammer.

I tillegg driver kringkasteren to spesialkanaler, en sportskanal og en nyhetskanal kalt *Nyhetshuset*.

## Se også
* Radio tunisienne

## Referanser


## Eksterne lenker
*
Eugen Leviné

**Eugen Leviné** (født 10. mai 1883 i Sankt Petersburg, død 5. juni 1919 i München) var en tysk revolusjonær og KPD-politiker. Leviné gjorde seg gjeldende i den andre fase av Den bayerske rådsrepublikken i april 1919. Etter at republikken ble slått ned 3. mai 1919, ble han etter kort tid arrestert og henrettet samme sommer.

## Liv og virke
Eugen Leviné ble født inn i en jødisk kjøpmannsfamilie og flyttet til Tyskland i 1897. Han gikk på gymnasiet i Wiesbaden og studerte jus i Heidelberg. Han deltok i 1905-revolusjonen i Russland, og var der medlem av Det sosialistrevolusjonære partiet. I Russland ble han fengslet og mishandlet flere ganger. Han reiste tilbake til Tyskland i 1909, der han tok eksamen i nasjonaløkonomi.

Leviné deltok i krigstjeneste under andre verdenskrig, til han ble dimittert i 1916. Han meldte seg da inn i USPD. Leviné deltok i januarkampene i Berlin i 1919, og reiste i mars samme år til München der han deltok i grunnleggelse av KPD.

Under hans ledelse av KDP, avviste partiet «liksom-rådsrepublikken» som de kalte den («Scheinräterepublik»), (7.-13. april 1919). Han ble leder av Münchener Räterepublik (13.4.-3.5.1919), til han gikk av 27. april 1919. Etter at revolusjonen var slått ned av frikorpsene 3. mai 1919, gikk Leviné først under jorden, men ble arrestert 13. mai. Han ble stilt for retten, dømt til døden og henrettet 5. juni 1919.

Leviné ble kjent for sitt utsagn under rettssaken, om at «vi kommunister er alle sammen døde på ferie».

## Referanser


## Eksterne lenker
* 
*
David Selenica

**David Selenica** var en maler på 1700-1800-tallet. Han var en ikonmaler fra landsbyen Selenica i Albania. Han levde under en viss tid i Athos i Hellas. Hans verk gjenfinnes blant annet i Voskopoja i Albania og i Kastoria og Athos i Hellas.	

## Kilder
* Elsie, Robert (2010) (på engelsk). *Historical Dictionary of Albania*.
Radio Télévision Suisse

**Radio Télévision Suisse (RTS)** (norsk oversettelse: *Sveitsisk radio og fjernsyn*) er den franskspråklige allmennkringkasteren for radio og fjernsyn i Sveits. Selskapet ble etablert 1. januar 2010 etter en sammenslåing av radiokringkasteren Radio Suisse Romande og fjernsynskringkasteren Télévision Suisse Romande. RTS er del av den felles-sveitsiske kringkasteren SRG SSR og er medlem av Den europeiske kringkastingsunion. RTS drifter fem radiokanaler, to riksdekkende tv-kanaler og har nærmere 2000 ansatte.

## Kanaltilbud

### Fjernsyn
RTS drifter to riksdekkende tv-kanaler:
* RTS Un – allmennkanal etablert i 1954. Sender nyheter og underholdning
* RTS Deux – etablert i 1997. Sender dokumentarer, kultur-, idretts- og arkivprogrammer samt programmer for barn, ungdom.
Andre kanaler:
* RTS Info – digital nyhetskanal tilgjengelig via strømming på internett

### Radio
RTS drifter fire riksdekkende tv-kanaler:
* La 1ère — allmennkanal med nyheter, debatt og musikk
* Espace 2 — kulturkanal med programmer innen kunst og kultur samt klassisk musikk og jazz 
* Couleur 3 — kanal for unge lyttere
* Option Musique — musikk og underholdning

## Referanser


## Eksterne lenker
*
MS «Tjelden»

**MS «Tjelden»** er en bilførende katamaran, bygget av Brødrene Aa for Norled i 2013.

Katamaranen går i Austevollruten mellom Hufthamar og Bekkjarvik.

## Tidslinje
*2013 - Levert som **MS «Tjelden»** til Norled
*2013 - Satt inn i Austevollsruten (Bekkjarvik - Lunnøya - Litlakalsøy - Møkster - Storebø - Hufthamar - Sandtorv)
*2023 - Forsatt i rute

## Kilder
* 

## Eksterne lenker
* 
*
Radiotelevisiun Svizra Rumantscha

**Radiotelevisiun Svizra Rumantscha (RTR)** (norsk oversettelse: *Sveitsisk retoromansk radio og fjernsyn*) er den retoromanske allmennkringkasteren for radio og fjernsyn i Sveits. Selskapet ble formelt etablert som selvstendig selskap i 1995, men retoromanske sendinger har pågått siden 1920-årene. Fra 1938 ble stadig flere retoromanske programmer produsert og sendt via den offentlige tyskspråklige kringkasteren i Sveits. Utover i 1990-årene ble de retoromanske programmene skilt ut i et eget selvstendig selskap.

RTR er en del av den felles-sveitsiske kringkasteren SRG SSR og er medlem av Den europeiske kringkastingsunion. RTR drifter én radiokanal og produserer tv-programmer på retoromansk. Kringkasteren har rundt 170 ansatte.

## Kanaltilbud

### Radio
RTR drifter én radiokanal:
* Radio Rumantsch 

### Fjernsyn
RTR har ingen egen tv-kanal, men selskapet produserer tv-programmer på retoromansk. Disse programmene kringkastes daglig på den tyskspråklige offentlige tv-kanalen SRF 1.

## Referanser


## Eksterne lenker
*
Sørsundet

**Sørsundet** er et sund mellom øyene Innlandet og Kirklandet i Kristiansund, Møre og Romsdal. Sørsundet krysses av Sørsundbroen som forbinder bydelene Innlandet og Kirklandet i byen Kristiansund.

Sørsundet er hovedleden for skipsfart inn til Kristiansund, således at Hurtigruten som oftest ankommer og drar gjennom dette sundet. Ved spesielle vindforhold kan Hurtigruten ankomme fra syd gjennom Markussundet.

## Referanser


## Eksterne lenker
*Sørsundet. Faktaark fra Kartverket
Margarete Elisabeth av Mecklenburg

**Margarete Elisabeth** (født 11. juli 1584, død 16. november 1616) var hertuginne av Mecklenburg. 

Hun var datter av Christoph zu Mecklenburg (1537–1592) og den svenske prinsesse Elisabeth, datter av Gustav Vasa. Den 9. oktober 1608 giftet hun seg i Stockholm med hertug Johann Albrecht II av Mecklenburg-Güstrow (1590–1636), sønn av hertug Johann VII (1558–1592) og Sophia av Slesvig-Holsten-Gottorp (1569–1634).

De fikk fire barn:
# Johann Christoph von Mecklenburg-Güstrow (1611–1612)
# Elisabeth Sophie von Mecklenburg-Güstrow (1613–1676), gift med August II av Braunschweig-Wolfenbüttel
# Christine Margarete von Mecklenburg-Güstrow (1615–1666), gift med Franz Albrecht von Sachsen-Lauenburg, senere med Christian Ludwig von Mecklenburg-Schwerin 
# Karl Heinrich von Mecklenburg-Güstrow (1616–1618)

Margrethe Elisabeth døde i 1616, og ble begravet i Güstrow katedral. 

## Referanser
Nordsundet

**Nordsundet** er et trangt sund mellom øyene Nordlandet i syd og Gomalandet og Skorpa i Kristiansund kommune.

## Referanser


## Eksterne lenker
*Nordsundet. Faktaark fra Kartverket
Rødovre Centrum

**Rødovre Centrum** er et dansk kjøpesenter i Rødovre på Sjælland. Da det åpnet i 1966 var det Nord-Europas største, overdekkede butikksenter. 

Rødovre Centrum ligger ved Rødovre rådhus, på hjørnet av Tårnvej og Rødovre Parkvej i Rødovre ved København. Kjøpesenteret har vært ombygget og utvidet flere ganger, senest i 2013 hvor det også fikk sin egen kino. 

Rødovre Centrum har tidligere hatt en fødeklinikk. Der ble blant andre Danmarks tidligere statsminister Helle Thorning-Schmidt født. 

## Referanser


## Eksterne lenker
*
Evangelisch-Lutherische Kirche in Norddeutschland

**Evangelisch-Lutherische Kirche in Norddeutschland** (norsk: *«Den evangelisk-lutherske kirken i Nord-Tyskland»*) også kalt **Nordkirche** (norsk: *«Nordkirken»*) er et luthersk kirkesamfunn i Tyskland. Kirkesamfunnet ble dannet i 2012 da Nordelbische Evangelisch-Lutherische Kirche,Evangelisch-Lutherische Landeskirche Mecklenburgs og Pommersche Evangelische Kirche slo seg sammen til ett kirkesamfunn under paraplyorganisasjonen Evangelische Kirche in Deutschland.

Kirken har rundt 1,6 millioner medlemmer. Det høyeste organet i kirken er synoden, som er blir valgt for seks år. Kirken er delt i fire bispedømmer (Schleswig og Holstein, Hamburg og Lübeck, Mecklenburg, Pommern). Disse har hver sin biskop, og i tillegg har kirken en hovedbiskop som også leder kirkerådet. Den er delt inn i 13 distrikter (tilsvarende (prostier), som igjen er delt inn i tre større områder, der ett av disse omfatter to bispedømmer (Mecklenburg og Pommern). Disse er styrt gjennom synoder som velger et Kirchenkreisrat som står for den daglige driften.

## Referanser


## Eksterne lenker
*
Halvor Sveen

**Halvor Sveen** (født 1970) er en norsk bonde, lokalpolitiker (Ap) og realitydeltaker fra Østerdalen. Han vant deltok og vant *[[Farmen]]* 2017.

Sveen er født og oppvokst i Rendalen. Han tok over hjemgården sammen med sin fem år yngre bror, etter faren i 1995.

Han deltok i *[[Debatten]]* på NRK i 2017 om den norske ulvepolitikken. Sveen er kommunestyrerepresentant for Arbeiderpartiet i Rendalen.

I 2018 kåret avisa *[[Nationen]]* ham til Årets bygdeprofil.

## Referanser
Pisang Ambon

**Pisang Ambon** er en klargrønn likør (med alkoholgehalt 21 %) som produseres av Lucas Bols B.V i Nederland. Den har smak av frukt og urter, fremfor alt banan, og oppskriften tar utgangspunkt i en gammel indonesisk likørsort.

Pisang er det malayiske ord for banan og Ambon er en indonesisk øy.

## Eksterne lenker
* Offisiell side
Europacupen i paraalpint 2016/17

**Europacupen i paraalpint 2016/17** var en sammenlagtserie i alpint for funksjonshemmede utøvere, som ble arrangert av IPC fra 17. november 2016 til 31. mars 2017. 

Det ble konkurrert i klassene;
* Sittende
* Stående
* Synshemmede

## Resultater menn
### Sittende

Norske utøvere: Jesper Pedersen kom på 18.-plass med 130 poeng.

### Stående

### Synshemmede

## Resultater kvinner
### Sittende

### Stående

### Synshemmede

## Kilder
* IPC - Europa Cup Overall Rankings Winter Season 2016/17

## Eksterne lenker
* Den internasjonale paralympiske komité - offisiell hjemmeside
Ambon (øy)

**Ambon** er en indonesisk øy i øygruppen Molukkene. Den har et areal på 775 km² og er fjellrik.

## Geografi
Ambon ligger cirka 2&nbsp;000&nbsp;km nordøst for Jakarta. Øya er av vulkansk opprinnelse og har et areal på cirka 775&nbsp;km² og er cirka 51&nbsp;km lang. Den deles av et nes i den sørøstre delen Leitimor og den nordlige delen Hitoe. 

Store deler av øya dekkes av tropisk regnskog. Hovedsakelig dyrkes det maniok, sago, ris, kakao og kaffe. De tidligere mest betydelige krydderne muskat og kryddernellik dyrkes bare i mindre kvantiteter.

Ambon har cirka 441&nbsp;000 innbyggere (2010). Hovedstaden heter også Ambon (330&nbsp;335 innbyggere, 2010) og ligger på øyas midtre del ved Amboynabukten.

Høyeste fjell er Mount Salahutu på cirka 1&nbsp;225 moh.

## Historie
Ambon ble trolig bebodd av melanesiere allerede cirka 1500 f.Kr. Portugisere kom som de første europeerne i 1526 og gjorde øya til sentrum for de såkalte Krydderøyene.

I 1609 ble området overtatt av nederlendere som i 1610 ble hovedsete i Vereenigde Oostindische Compagnie. Omkring 1615 etablerte også britene en handelsbase på øya gjennom British East India Company noe som innledet en mindre handelskrig som kulminerte i den såkalte *Amboinamassakren* i 1623 da tyve ansatte ble myrdet av nederlandske ansatte og handelsposten ble ødelagt.  

I 1796 ble øya atter erobret av britene som imidlertid gav tilbake området i 1802 etter Freden i Amiens. Etter en ny erobring i 1810 ble området returnert på nytt til nederlenderne i 1814. Ambon ble så hoveddysfi hele Molukkene og ble befestet stadig mer.

De store flåtebasene på Ambon ble inntatt i 1942 av Japan under andre verdenskrig.

Etter Indonesia selvstendighet i 1949 vokste misnøyen over sentralstyret, noe som den 25. april 1950 ledet til en ensidig proklamasjon av *Republik Maluku Selatan* (Republikken Sørmolukkene). Dette forsøket på selvstyre ble slått ned av indonesiske styrker i løpet av noen uker.

Ambon har lenge vært en base for kristne misjonærer til området og en stor del av befolkningen konverterte til kristendom selv om den dominerende tro er islam.

I begynnelsen av 1999 brøt det ut uroligheter mellom kristne og muslimer som eskalerte i voldsomme opptrinn med store materielle ødeleggelser. Urolighetene varte helt frem til 2004.

## Litteratur
*
*
*

## Eksterne lenker
* 
* Ambon Information Website
Elisabeth Strøm Henriksen

**Elisabeth Strøm Henriksen** (født 8. februar 1940 i Oslo, død 13. mai 1984 i Oslo) var en norsk dukkespiller og skuespiller.

## Kunstnerisk virke

### Dukkespiller
Allerede i 1953 var Elisabeth Strøm Henriksen aktiv som dukkespiller. Hun var ansatt ved Folketeatrets dukketeater, som ble ledet av faren Julian Strøm. Forestillingen *Nils og Blåmann* var en urfremføring av Ivar Mauritz-Hansens og Sigurd Winsnes' skuespill (som egentlig var skrevet som et teaterstykke for «vanlige skuespillere»), og hadde premiere 4. november 1953. Etter dette fulgte en rekke nye dukketeaterforestillinger frem til 1967.

Da Folketeatret og Det Nye Teater ble slått sammen til Oslo Nye Teater i 1959, fortsatte dukketeatervirksomheten som del av den nye institusjonen.

Foruten arbeidet som dukkespiller på teaterscenen, medvirket Elisabeth Strøm Henriksen i en rekke av innspillingene til «Julian Strøms Dukketeater» for NRK barne-TV.

### Skuespiller
Strøm Henriksen opptrådte også som skuespiller. Allerede som barn var hun med i barneteaterforestillinger på Folketeatret, der hennes far Julian Strøm og søsteren Birgit Strøm arbeidet. Som femtenåring spilte Elisabeth Strøm en av dronningens terner i Folketeatrets juleforestilling *Snehvit og de 7 dvergene* i 1955. Oppsetningen var basert på et manus av Sverre Gran. 

Den egentlige skuespillerdebuten var i Shakespeares *[[En midtsommernattsdrøm|En Midtsommernattsdrøm]]* i Frognerparken sommeren 1963. Arbeiderbladets Paul Gjesdahl skrev i sin anmeldelse at «Som skøyeren Pukk debuterte Elisabeth Strøm på den synlige talescenen. Det var en morsom og lovende debut. Både i replikker og bevegelser ga hun en overbevisende skildring av den verdensberømte spilloppmakeren.»Senere spilte hun blant annet rollen som en av melkemannen Tevjes døtre i Det Norske Teatrets oppsetning av *[[Spelemann på taket]]* i 1968. Lasse Kolstad spilte hovedrollen som Tevje, og oppsetningen var en av Det Norske Teatrets største suksesser. Etter å ha blitt spilt for fulle hus i Oslo, var forestillingen på turné rundt om i landet i et samarbeid med Riksteatret.

#### Fjernsynsteatret
Hun medvirket også som skuespiller i de to Fjernsynsteater-oppsetningene *Båndet* (1964), skuespill av August Strindberg i regi av Magne Bleness, og *Frydenberg* (1965), skrevet av Johan Borgen og regissert av Barthold Halle. 

#### Lenker til NRKs fjernsynsarkiv
* *[https://tv.nrk.no/serie/fjernsynsteatret/FTEA65000465/05-04-1965 Frydenberg]*, første gang sendt i NRK Fjernsynsteatret 5. april 1965 – besøkt 11. desember 2017. Elisabeth Strøm spilte rollen som «Den gode fe».
* *[https://tv.nrk.no/serie/fjernsynsteatret/FTEA64002264/24-11-1964 Båndet]*, første gang sendt i NRK Fjernsynsteatret 24. november 1964 – besøkt 11. desember 2018. Elisabeth Strøm spilte rollen som «tjenestepiken Alma Jonsson». 

## Familie
Elisabeth Strøm Henriksen var datter av Julian Strøm, og søster av dukkespiller Birgit Strøm. Hun er moren til skuespiller og regissør Camilla Strøm Henriksen. 

## Referanser


## Eksterne lenker
*
Seoul Broadcasting System

**Seoul Broadcasting System** (**SBS**) er en sydkoreansk radio- og tv-kringkaster. I mars 2000  endret den navnet sitt fra Seoul Broadcasting System. Den har levert jordbasert digital tv-tjeneste i ATSC-format siden 2001, og T-DMB-tjeneste siden 2005.

## Eksterne lenker
*
Chileistomus cucullatus

***Chileistomus cucullatus*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten (11-18 millimeter), avlang og litt flat, brunsvart hjortebille. Hannes kjever er knivformede, omtrent så lange som hodet, sagtakkede på innersiden. Hodet er spredt og nokså kraftig punktert. Pronotum har et avrundet framspring i midten foran. Pronotum og dekkvinger er halvmatte, ganske tett punkterte. Dekkvingene har oftest flekker av lyse skjell, men disse kan mangle.

## Utbredelse
Arten er utbredt i Chile og det vestlige Argentina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Sclerostomini]]*
******* Slekten *[[Sclerostomus]]* Burmeister, 1847 (i vid forstand)
******** Slekten (eller underslekten) *[[Chileistomus]]* Weinreich, 1960 - noen ganger regnet som en egen slekt
********* ***Chileistomus cucullatus*** (Blanchard, 1847)

## Kilder
* M.J. Paulsen (2005) A revision of the southern South American stag beetles of the genus *Sclerostomus* Burmeister (Coleoptera: Scarabaeoidea: Lucanidae). Zootaxa 1060: 1-26 http://www.mapress.com/zootaxa/2005f/zt01060p026.pdf
* Oversikt over artene
* Generic Guide to New World Scarabid Beetles – ''Sclerostomus''

## Eksterne lenker
* 
* Bildegalleri